# Si̍t-bu̍t

| ?Si̍t-bu̍t |
| --- |
| **Seng-bu̍t-ha̍k hun-lūi** |
|

|  |  |
| --- | --- |
| He̍k: | Eukaryota  |
| Kài: | **Plantae** Haeckel, 1866 |

 |

*Koan-hē si̍t-phín chit ê tê-bo̍k, chhiáⁿ khòaⁿ chia̍h-mi̍h.*
Tùi seng-bu̍t-ha̍k ê koan-tiám lâi kóng, **si̍t-bu̍t** (植物) sī chí sio̍k-î *Plantae*-kài ê seng-bu̍t.

* Bo̍k ê lūi
* Châng ê lūi

## Tēng-gī

Só͘-iū oa̍h-mi̍h tī thoân-thóng-siōng sī pun chò nn̄g kûn: si̍t-bu̍t kap tōng-bu̍t. Chit khoán hun-lūi khó-lêng sī chū Aristotle khai-sí (Chêng 384–22 nî), i kā it-poaⁿ bē tín-tāng--ê hō chò si̍t-bu̍t, kā ē-tàng oa̍h-tāng chhōe-chia̍h--ê hō chò tōng-bu̍t. Khah òaⁿ ê Linnaeus (1707–78 nî) chhòng-chō hiān-tāi kho-ha̍k hun-lūi-hoat hē-thóng ê ki-chhó͘, to̍h kā che nn̄g khoán siat chò nn̄g-ê kài (lat. *regnum* "ông-kok"): Vegetabilia (āu--lâi piàn Metaphyta ia̍h Plantae) kap Animalia (mā hō Metazoa). Chū hit-chūn, lâng bān-bān chai-iáⁿ só͘ kóng ê si̍t-bu̍t-kài sī kā chē khoán bô koan-hē ê hun-kûn pun chò-hóe, lo̍h-bóe chin-khún kiam kúi-à khoán chó-lūi tùi si̍t-bu̍t-kài pun chhut--lâi. Chóng-sī ū-sî-chūn, te̍k-pia̍t sī thong-sio̍k ê tiûⁿ-ha̍p in oa-ná tiāⁿ hông jīn-ûi sī si̍t-bu̍t.

"Si̍t-bu̍t" chit jī, phó͘-thong lâi kóng sī ū to-sè-pau, hâm *cellulose* ê sè-pau-piah, thang tī-ēng ia̍p-le̍k-thé tián-hiān kong-ha̍p-sêng chia ê sèng-chit.

## To-iūⁿ-sèng

Ē-té ê piáu tián-sī Viridiplantae ("chheⁿ-sek si̍t-bu̍t") chi̍t-ê seng-bu̍t hun-ki ê hun mn̂g. Tang-tiong chóng-kè ū tāi-iok 300,000 chéng tng oa̍h--teh ê Viridiplantae seng-bu̍t, in tang-tiong 85%–90% sī khui-hoe si̍t-bu̍t.

**Tng-oa̍h le̍k-sek si̍t-bu̍t (Viridiplantae) hun mn̂g ê to-iūⁿ-sèng**| Hui-chèng-sek hun-lūi | Mn̂g ê hō-miâ | Thong-sio̍k miâ | Tng-oa̍h bu̍t-chéng sò͘-bo̍k | Tī hui-chèng-sek hun-lūi lāi ê sò͘-bo̍k |
| --- | --- | --- | --- | --- |
| Le̍k-chó | **Chlorophyta** | le̍k-chó (chlorophytes) | 3,800–4,300  | 8,500
(6,600–10,300) |
| **Charophyta** | le̍k-chó (eng. e.g. *desmids* & *stoneworts*) | 2,800–6,000  |
| Bryophytes | **Marchantiophyta** | (eng. *liverworts*) | 6,000–8,000  | 19,000
(18,100–20,200) |
| **Anthocerotophyta** | (eng. *hornworts*) | 100–200  |
| **Bryophyta** | (eng. *mosses*) | 12,000  |
| Pteridophytes | **Lycopodiophyta** | (eng. *club mosses*) | 1,200  | 12,000
(12,200) |
| **Pteridophyta** | (eng. *ferns*, *whisk ferns* & *horsetails*) | 11,000  |
| Chéng-chí si̍t-bu̍t | **Cycadophyta** | (eng. *cycads*) | 160  | 260,000
(259,511) |
| **Ginkgophyta** | gîn-hēng | 1  |
| **Pinophyta** | (eng. *conifers*) | 630  |
| **Gnetophyta** | (eng. *gnetophytes*) | 70  |
| **Magnoliophyta** | khui-hoe si̍t-bu̍t | 258,650  |

## Siong-koan ê bûn-chiuⁿ

* Tâi-oân ê si̍t-bu̍t
* Si̍t-bu̍t lia̍t-toaⁿ

## Siòng-phìⁿ

* Borassus flabellifer
* The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
* Turmeric rhizome
* Sweet potato, *Ipomoea batatas*, Maui Nui Botanical Garden
* *Pandanus amaryllifolius*
* California Papaya
* *Carica papaya*, cultivar 'Sunset'
* *Cymbopogon citratus*, lemon grass, oil grass
* *Pachyrhizus erosus* bulb-root. Situgede, Bogor, West Java, Indonesia.
* Fuji (apple)
* Sprouting shoots of *Sauropus androgynus*
* *Cocos nucifera*

## Chham-chiàu